CELEX: C2006/326/97
Language: el
Date: 2006-12-30 00:00:00
Title: Υπόθεση C-467/06: Αίτηση για την έκδοση προδικαστικής αποφάσεως, την οποία υπέβαλε το Tribunale civile di Genova (Ιταλία) στις 21 Νοεμβρίου 2006 — Consel Gi. Emme Srl κατά Sistema Logistico dell'Arco Ligure e Alessandrino Srl (SLALA)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/48
            
         Αίτηση για την έκδοση προδικαστικής αποφάσεως, την οποία υπέβαλε το Tribunale civile di Genova (Ιταλία) στις 21 Νοεμβρίου 2006 — Consel Gi. Emme Srl κατά Sistema Logistico dell'Arco Ligure e Alessandrino Srl (SLALA)
   (Υπόθεση C-467/06)
   (2006/C 326/97)
   Γλώσσα διαδικασίας: η ιταλική
   Αιτούν δικαστήριο
   Tribunale civile di Genova
   Διάδικοι στην υπόθεση της κύριας δίκης
   
      Αιτούσα: Consel Gi. Emme Srl
   
      Καθής: Sistema Logistico dell'Arco Ligure e Alessandrino Srl (SLALA)
   Προδικαστικά ερωτήματα
   
               1)
            
            
               Απαγορεύει το κοινοτικό δίκαιο (και ιδίως τα άρθρα 43 και 49, 82, 86 και 87 της Συνθήκης) την ανάθεση από κράτος μέλος της παροχής δημόσιων υπηρεσιών και της διαχειρίσεως δημόσιων υποδομών μέσω συναφούς νομοθεσίας έχουσας χαρακτηριστικά ανάλογα προς εκείνα τα οποία εισήγαγε στην ιταλική έννομη τάξη το άρθρο 12 του νομοθετικού διατάγματος 262 της 3ης Οκτωβρίου 2006 υπέρ επιχειρήσεων ιδιωτικού δικαίου (εν προκειμένω της ANAS s.p.a.), οι οποίες ασκούν συγχρόνως καθήκοντα ρυθμίσεως και ελέγχου της συγκεκριμένης αγοράς (ανάλογα προς εκείνα που ανατίθενται με την υπό εξέταση διάταξη στην ANAS s.p.a.), τα οποία τους επιτρέπουν να προσδιορίζουν το περιεχόμενο, την εξέλιξη και την ενδεχόμενη λήξη της σχέσεως παραχωρήσεως που έχει συναφθεί μεταξύ του Δημοσίου και των ανταγωνιστών του φορέα στον οποίον έχουν ανατεθεί τα εν λόγω καθήκοντα;
            
         
               2)
            
            
               συνάδει με την κοινοτική έννομη τάξη (λαμβανομένης υπόψη της συναφούς κοινοτικής νομοθεσίας περί της ελεύθερης ασκήσεως οικονομικής δραστηριότητας σε συνδυασμό με τη σχετική νομολογία του Δικαστηρίου) καθεστώς ανάλογο με αυτό το οποίο έχει θεσπίσει το ιταλικό κράτος με το προαναφερθέν άρθρο 12, το οποίο ολοκληρώνει ή και τροποποιεί (ιδίως κατόπιν αντικαταστάσεώς τους με μια ενιαία σύμβαση που επιβάλλεται αναγκαστικά) ισχύουσες συμβάσεις μεταβάλλοντας ουσιαστικά την ισορροπία των εκατέρωθεν παροχών;